একটু পরেই আন্তঃরাজ্য সড়ক পথ ১৯০ ধরে বাসটি বাফেলো সিটির দিকে চলতে শুরু করে দিলো । বাইরে তাকিয়ে আছি প্রথম দেখার অনুভূতির জন্যে । একেবারে নিবিড় প্রতিবেশী সুলভ বন্ধুত্ব, অথচ প্রথম দেখাতেই মনে হয় নিজ নিজ বৈচিত্র নিয়ে দাঁড়িয়ে আছে পাশাপাশি দু’টো দেশ। রাস্তার সাইনবোর্ড থেকে শুরু করে রাষ্ট্রব্যবস্থার ধরণটুকুও আলাদা। আমেরিকাতে বাইরে তাকালেই রাস্তাগুলোকে মনে হয় একটু বেশী চওড়া। কানাডাতে যেখানে মাত্র দু’এক লেনের সড়ক পথ -একমাত্র কিছু আন্তঃ রাজ্য মহাসড়ক বাদ দিলে। অথচ সীমান্তের এপারেই দেখা যাচ্ছে অসংখ্য লেনের সর্পিল সড়কগুলো । আশপাশের ঘর বাড়িগুলো কেমন দারিদ্র্যে চিহূ বুকে নিয়ে দাঁড়িয়ে আছে মনে হয় । জানালা দিয়ে বাইরের মানুষজনের পোশাক পরিচ্ছদেও তেমন আভিজাত্যের ছাপ নেই। বরং কিছু কালো মানুষের উদ্ভট পোশাকের চলাফেরা দেখে আপাত মন খারাপ করেই বাইরে থেকে চোখ নামিয়ে আনলাম।